Francis Garden Denovan

Francis Garden Denovan (født 20. desember 1790, død 7. februar 1860) var en britisk forretningsmann (skipsmegler) med irsk-skotsk bakgrunn, i Norge mest kjent for sin befatning med Bodøsaken. Denovan ble født og bodde store deler av sitt liv i Edinburgh, men bodde også en tid i København, Stockholm og Christiania.

I 1841 bodde Denovan i Leith og i lysningsbladet The Edinburgh Gazette ble hans konkurs og oppgjør av bo annonsert. I 1852 ble Denovan nevnt i The London Gazette, konkurs ble den 4. desember 1852 innledet mot Henry Denovan and Company som Francis Garden Denovan var partner i. 

Denovan ble i 1815 gift med en dansk grevinne, Wilhelmina Frederika Hedwig Von Platen-Hallermunde og paret hadde i alt 11 barn. I tillegg hadde Denovan et barn utenfor ekteskap som  emigrerte til Australia og ble en kjent politiker, William Dixon Campbell Denovan.

Francis Garden Denovan snakket og skrev dansk og norsk flytende.

Referanser

Litteratur 
 Yngvar Nielsen, Bodösagen, fremstillet paa grundlag af officielle og private aktstykker (1897)
 Geoffrey Malcolm Gathorne-Hardy, Bodø-saken: British Diplomatic Correspondence relating to the Bodø Affair, Oslo 1926
 Sverre Steen, Det frie Norge, bind 3, J.W. Cappelens Forlag, Oslo 1954
 Axel Coldevin, Bodø by 1816-1966, utgitt av Bodø kommune, 1966
 Alf Kiil, Før Bodø ble by : Hundholmens historie og forspillet til Bodøsaken, Bodø 1989, ISBN 8299178800

Eksterne lenker 
 Informasjon om Denovan, fra nettstedet rootschat.com

Skotske forretningsfolk